
PARLAMENTUL ROMÂNIEI

CAMERA DEPUTAŢILOR
	     Comisia pentru politică economică,

      reformă şi privatizare 
	                                            Nr. 4c-1/86
                                            PL-x 105/2016
                        


                                                                                                                      Bucureşti,  12.04.2016
                                                                                   AVIZ

asupra proiectului de Lege pentru modificarea şi completarea

Legii concurenţei nr. 21/1996

               În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru modificarea şi completarea                        Legii concurenţei nr. 21/1996, transmis cu adresa nr. PL-x 105 din 29 martie 2016, înregistrată sub nr. 4c-1/86 din  30 martie  2016. 
Senatul, în calitate de primă Cameră sesizată, a adoptat iniţiativa legislativă în şedinţa din 22 martie 2016.
Conform prevederilor art. 75 din Constituţia României, republicată, şi ale                     art. 92 alin. (9) pct. 2 din Regulamentul Camerei Deputaţilor, republicat,                                       Camera Deputaţilor este  Cameră decizională. 

Potrivit reglementărilor art. 61 din Regulamentul Camerei Deputaţilor, republicat, membrii Comisiei au dezbătut iniţiativa legislativă menţionată mai sus în                                        şedinţa din  12 aprilie 2016.

Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 1342 din 23 decembrie 2015 şi punctul de vedere al Guvernului, transmis cu adresa nr. 117 din 28 ianuarie 2016, prin care menţionează că susţine adoptarea inițiativei legislative sub rezerva însuşirii propunerilor de la pct. II.

De asemenea, membrii Comisiei au examinat avizul Consiliului Concurenţei, transmis cu adresa nr. 546 din 19 ianuarie 2016, prin care menţionează că avizează favorabil iniţiativa legislativă cu o modificare.
În urma dezbaterilor, membrii Comisiei au hotărât, cu unanimitate de voturi,              avizarea favorabilă a iniţiativei legislative, cu amendamente admise, care sunt redate în Anexa care face parte integrantă din prezentul aviz. 
În raport cu obiectul şi conţinutul său, iniţiativa legislativă face parte din categoria legilor organice.
                PREŞEDINTE
                                               SECRETAR 
               Mihai TUDOSE                                                                     Cornel ITU
               ŞEF SERVICIU
  Lidia-Graziella SEGĂRCEANU

       ANEXĂ
                 AMENDAMENTE ADMISE:

	Nr.

crt.
	Text Lege nr. 21/1996, 

republicată şi 
OUG 83/2014 în vigoare
	Text Senat
	Text propus de Comisie

(autorul amendamentului)
	Motivarea amendamentelor propuse

	1. 
	---------------------
	                        LEGE

pentru modificarea şi completarea Legii concurenţei nr.21/1996

	LEGE

pentru modificarea şi completarea            Legii concurenţei nr. 21/1996 şi pentru modificarea şi completarea Ordonanţei de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice
Autor: Comisia economică
	Pentru respectarea normelor de tehnică legislativă.

	2. 
	--------------------
	Articol unic.- Legea concurenţei nr.21/1996, republicată în Monitorul Oficial al României, Partea I,               nr.153 din 29 februarie 2016, se modifică şi se completează după cum urmează:

	Art. I. ─ Legea concurenţei nr. 21/1996, republicată în Monitorul Oficial al României, Partea I, nr. 153 din 29 februarie 2016, se modifică şi se completează după cum urmează:
                  Autor: Comisia economică
	Pentru respectarea normelor de tehnică legislativă.

	3. 
	Art. 23. ─ 188/1999(1) În organizarea Consiliului Concurenţei funcţionează un secretar general şi un secretar general adjunct, numiţi şi eliberaţi din funcţie prin decizie a prim-ministrului, la propunerea Consiliului Concurenţei, pe baza rezultatelor obţinute la concursul naţional de intrare în categoria înalţilor funcţionari publici, organizat în condiţiile legii. Secretarul general şi secretarul general adjunct sunt înalţi funcţionari publici cărora li se aplică statutul înalţilor funcţionari publici, conform Legii nr. , republicată, cu modificările şi completările ulterioare, şi alte reglementări specifice. Atribuţiile acestora sunt stabilite prin regulamentul de organizare, funcţionare şi procedură adoptat de Consiliul Concurenţei.
	----------------------------
	1. La articolul 23, alineatul (1) se modifică şi va avea următorul cuprins:
,,Art. 23. ─ 188/1999(1) În organizarea Consiliului Concurenţei funcţionează un secretar general şi unul sau mai mulţi secretari generali adjuncţi, numiţi şi eliberaţi din funcţie prin decizie a prim-ministrului, la propunerea Consiliului Concurenţei, pe baza rezultatelor obţinute la concursul naţional de intrare în categoria înalţilor funcţionari publici, organizat în condiţiile legii. Secretarul general şi secretarii generali adjuncţi sunt înalţi funcţionari publici cărora li se aplică statutul înalţilor funcţionari publici, conform                  Legii nr. , republicată, cu modificările şi completările ulterioare, şi alte reglementări specifice. Atribuţiile acestora sunt stabilite prin regulamentul de organizare şi funcţionare adoptat de Consiliul Concurenţei."

              Autor: Comisia economică
	

	4. 
	-----------------------------

	----------------------
	2. La articolul 55, după alineatul (3) se introduc două noi alineate, alineatele (4) şi (5), cu următorul cuprins:
,,(4) Prin excepţie de la dispoziţiile alin. (1), în privinţa contravenţiilor prevăzute la           lit. b)─e) din acelaşi alineat care sunt săvârşite în domeniul concentrărilor economice de o persoană nerezidentă, cifra de afaceri la care se aplică amenda se înlocuieşte cu suma următoarelor venituri:

a) cifra de afaceri realizată de către fiecare dintre întreprinderile înregistrate în România, controlate de contravenient;

b) veniturile obţinute din România de către fiecare dintre întreprinderile nerezidente controlate de contravenient;

c) veniturile proprii, obţinute din România de către contravenient şi înregistrate în situaţiile financiare individuale ale acestuia.

(5) Prin rezident se înţelege orice persoană străină, precum şi orice alte entităţi străine, inclusiv organisme de plasament colectiv în valori mobiliare, fără personalitate juridică, care nu sunt înregistrate în România, potrivit legii."

                Autor: Comisia economică
	În materia concentrărilor economice, în baza textului actual al                   art. 55 alin. (1) este adesea dificil de stabilit baza de calcul a amenzilor pe care le poate aplica Consiliul Concurenţei în privinţa întreprinderilor nerezidente                     (astfel încât această bază să reflecte puterea reală pe care o are întreprinderea în cauză pe piaţa din România). 

Textul propus aduce claritate şi predictibilitate cu privire la veniturile pe care le are în vedere Consiliul Concurenţei pentru a stabili baza de calcul a amenzii  în privinţa contravenţilor săvârşite de nerezidenţi cu privire la  concentrările economice. 

 Noile dispoziţii nu  vizează situaţiile în care se aplică sancţiuni pentru săvârşirea unor practici anticoncurenţiale de către întreprinderi nerezidente. În astfel de cazuri, pentru a se asigura caracterul descurajant al amenzilor şi egalitatea de tratament este necesar a se menţine nivelul maxim reprezentat de cifra de afaceri totală a întreprinderii, asfel cum este  prevăzută de Legea concurenţei            (10% din cifra de afaceri totală a întreprinderii).    


	5. 
	------------------------------

	------------------------------
	3. La articolul 70, după alineatul (5) se introduc două noi alineate, alineatele (6) şi (7), cu următorul cuprins:

,,(6) Interdicţia prevăzută la alin. (1)  se aplică în condiţiile acordării unei indemnizaţii lunare de 70% din salariul mediu brut lunar realizat în ultimele                12 luni de activitate anterioare datei încetării mandatului sau raportului de serviciu, după caz. Indemnizaţia se acordă în cazurile prevăzute la alin. (7), timp de un an de zile de la data încetării mandatului la expirarea termenului sau, după caz, de la încetarea mandatului continuat potrivit dispoziţiilor                       art. 18 alin. (2) şi (3), respectiv de la data încetării raportului de serviciu.

 (7) Indemnizaţia prevăzută la                 alin. (6)  se acordă doar în următoarele situaţii:

a) încetarea exercitării mandatului în condiţiile dispoziţiilor art. 15 alin. (9) lit. a) coroborate cu dispoziţiile art. 18;

b) încetarea raporturilor de serviciu în condiţiile dispoziţiilor art. 99 alin. (1) lit. b) din Legea nr. 188/1999 privind Statutul funcţionarilor publici, republicată, cu modificările şi completările ulterioare."
               Autor: Comisia economică
	Prin textul propus se introduce o compensare financiară a persoanelor care au îndeplinit o funcţie publică - de membru al Plenului Consiliului Concurenţei /o funcţie publică specifică şi care după încetarea activităţii în cadrul  Consiliul Concurenţei trebuie să se abţină de la exercitarea anumitor activităţi  în mediul privat. 

Este vorba de orice activităţi care implică utilizarea informaţiilor specifice de care aceste persoane au luat cunoştinţă în îndeplinirea atribuţiilor de putere publică, în privinţa modului de gestionare a cazurilor instrumentate în cadrul Consiliului Concurentei. 

Prin dispoziţiile   art.  70 se urmăreşte  asigurarea  unei protecţii eficiente a informaţiilor obţinute în cazurile instrumentate de Consiliul Concurenţei  pentru a preveni transferarea şi folosirea acestora în exercitarea unor activităţi desfăşurate în sectorul privat după încetarea mandatului sau a raporturilor de serviciu.



	6. 
	--------------
	---------------------
	3. După articolul 71 se introduc două noi articole, articolele 72 şi 73, cu următorul cuprins:

,,Art. 72. ─ Salariul de bază al Preşedintelui Consiliului Concurenţei se stabileşte în cuantumul prevăzut de lege pentru funcţia de Preşedinte al Curţii de Conturi.

Art. 73. ─ Membrilor Plenului Consiliului Concurenţei care au îndeplinit un mandat întreg, înalţilor funcţionari publici din cadrul Consiliul Concurenţei, inspectorilor de concurenţă, inclusiv celor cu funcţii de conducere, li se aplică în mod corespunzător prevederile                             Legii nr. 94/1992 privind organizarea şi funcţionarea Curţii de Conturi, republicată, cu modificările şi completările ulterioare."

              Autor: Comisia economică
	

	7. 
	---------------
	---------------------
	Art. II. ─ Ordonanţa de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, publicată în Monitorul Oficial al României, Partea I, nr. 925 din 18 decembrie 2014, aprobată cu modificări şi completări prin                        Legea nr. 71/2015, cu modificările şi completările ulterioare, se modifică şi se completează după cum urmează:
                     Autor: Comisia economică

	

	8. 
	Art. 1.

...................................................

(54) Prin excepţie de la prevederile                  alin. (1) şi (2), salarizarea funcţiilor de secretar general adjunct şi de director general în cadrul Consiliului Concurenţei se stabileşte la nivelul de salarizare aferent funcţiei de director al direcţiilor cu atribuţii în aplicarea prevederilor Legii concurenţei                  nr. 21/1996, republicată, cu modificările şi completările ulterioare.
(Text OUG 83/2014 în vigoare)
	----------------------
	1. La articolul 1, alineatul (54) se modifică şi va avea următorul cuprins:
„(54) Prin excepţie de la prevederile alin. (1) şi (2), salarizarea funcţiilor de secretar general şi secretar general adjunct în cadrul Consiliului Concurenţei se stabileşte la nivelul de salarizare aferent funcţiei de director al direcţiilor de specialitate. Salariul de bază al funcţiei de director general în cadrul Consiliului Concurenţei se stabileşte la nivelul de salarizare aferent funcţiei de director al direcţiilor de specialitate, la care se adaugă 5 clase de salarizare.”

                   Autor: Comisia economică
	Având în vedere complexitatea atribuţiilor exercitate de directorul general, care coordonează activitatea direcţiilor de specialitate şi asigură aplicarea unitară a normelor concurenţiale şi în domeniul ajutorului de stat, este necesar să se asigure salarizarea corespunzătoare a acestuia.



	9. 
	------------------------
	---------------------------------
	2. La articolul 1, după alineatul (510) se introduce un nou alineat, alineatul (511),   cu următorul cuprins:

,,(511) Salariul de bază pentru funcţiile publice generale şi pentru personalul contractual din cadrul Consiliului Concurenţei se stabileşte la nivelul salariului de bază maxim aflat în plată aferent funcţiilor din cadrul Secretariatului General al Guvernului."
                   Autor: Comisia economică
	Personalul din cadrul Secretariatului General al Consiliului Concurenţei  este de două categorii:  1. personal încadrat pe funcţii publice generale, respectiv                 2. personal contractual. Pentru a atrage şi păstra personal bine  pregătit în  cadrul Secretariatului General,  este necesar ca salariile acestor angajaţi - care nu sunt încadraţi pe funcţia de  inspector de concurenţă – să fie la nivelul salariilor din cadrul Secretariatul General al Guvernului. O soluţie similară a fost adoptată pentru salarizarea personalului din alte instituţii publice (spre exemplu Institutul Naţional de Statistică, Secretariatului de Stat pentru Culte).

